Simboluri identitare culturale 


Eminescu la Expoziţia Internaţională de la Barcelona - 1929 

DAN TOMA DULCIU 


De sărbătoarea din acest an de Rusalii am făcut o vizită de trei zile la 
Salzburg. Oraşul este plin de turişti străini, ceea ce nu este de mirare pentru 
Austria, în special pentru oraşul muzicii şi al festivalurilor de tot felul. 

Cu toate acestea, pe lângă atracţiile turistice fireşti: săli de concerte, 
universitate, mănăstiri, catedrale, biserici, ziduri de cetate, parcuri, pieţe, clădiri 
istorice, centrul vechi, case memoriale evocând personalităţi născute aici 
(Paracelsus, Herbert von Karajan, Doppler), un simbol omniprezent domină 
oraşul, de la un capăt la altul: Mozart. 

Săli de reprezentaţii artistice, străzi, hoteluri, pieţe, statui, restaurante, 
bistrouri, cofetării, cutii de bomboane, suveniruri, piese de îmbrăcăminte sau 
accesorii se mândresc să aibă inscripţionate marca identitară Mozart. 

Este un brand al oraşului, de fapt al Austriei, etalat cu obstinaţie, dar nu 
excesiv, nu plictisitor sau obositor, ci mai degrabă un leit-motiv care atrage 
atenţia vizitatorului asupra ceea ce este specific şi unic în aceste locuri, o carte 
de vizită personalizată, un simbol cultural devenit un brand de ţară. 

La Salzburg există şi un simbol identitar românesc: biserica din lemn, 
ctitorită în 2007, de o frumuseţe ireală, la poalele Alpilor. 

Neştiind oraşul, am călătorit cu un taxi, iar şoferul, căruia i-am dat adresa, 
mi-a spus zîmbind: Ah, rumănische Kirche !, ceea ce înseamnă că locul de 
închinare al românilor a devenit deja un punct de atracţie pentru turiştii sosiţi la 
Salzburg. 

Acest aşezământ, construit într-o zonă mirifică a oraşului muzicii, 

5 7 5 7 

înconjurată de o grădină de flori, este un colţ de Românie. 

Era a doua zi după Rusalii şi biserica era plină de credincioşi, unii veniţi de 
la zeci de kilometri depărtare, din localităţi unde nu există lăcaşe de cult 
ortodoxe româneşti. 

Construită în stil specific maramureşan, cu elemente, pe alocuri, ale 
arhitecturii brâncovenesti sau ale bisericilor din Bucovina, acest monument 
spiritual mi-a adus aminte de modul inteligent prin care se poate promova 
spiritualitatea românească, altfel decât prin frunză, oaie sau coamă de măgar ! 

Atunci, mi-am adus aminte de Eminescu, de chestiunea simbolurilor 
identitare culturale, fapt pentru care vreau să readuc cititorilor aminte un episod 
petrecut în Europa anului 1929, când bustul Luceafărului a fost pentru prima 
oară utilizat, efectiv, ca brand cultural de ţară. 

Este bine de ştiut că o primă tentativă de etalare în străinătate a acestui 
simbol identitar naţional s-a petrecut în anul 1910. 

Atunci, sculptorul D. Paciurea a intenţionat prezentarea unui monument 
Eminescu la o expoziţie internaţională din afara graniţelor ţării. Din păcate, în 
timpul transportului, macheta din gips a fost distrusă. 

Nu ştim cum arăta această machetă, dar ne-o putem imagina 1 , privind o 
schiţă din anii 20 ai secolului trecut, păstrată la Muzeul Naţional de Artă al 
României 2 , care înfăţişează o variantă a monumentului: bustul Poetului, însotit 

de Himera Văzduhului. 

/V 

In anul 1924, D. Paciurea prezintă la Expoziţia Bienală de la Veneţia 
macheta unui monument Eminescu (compoziţie figurativă, stilizată, în care 
chipul poetului ocupă locul central, iar la baza acestuia se găsesc nuduri de 
femei, prinse în horă.) 

Prezenţa bustului poetului la Expoziţia Mondială de la Barcelona constituie 
un exemplu remarcabil de folosire a unui simbol identitar naţional, dar şi un 

1 Cornel Munteanu, Polimorfismul operei , Cracovia, 2012, p. 209. Potrivit autorului, monumentul din ghips 
înfăţişa chipul poetului, răvăşit, îndurerat şi răzvrătit, la baza soclului fiind nuduri de sclavi şi elegii sub formă de 
himere. 

2 Desen, creion pe hârtie, făcând parte din categoria bunuri culturale mobile, clasate în Patrimoniul Cultural 
Naţional (Ordin de clasare 2603/07.04.2003 -Tezaur) 

prilej de reflecţie asupra ” negocierii unei imagini”, nu în sens mercantil şi nici 
ca etapă a construcţiei unui mit ci o dovadă de felul cum se poate folosi 
imaginea lui Eminescu intr-un mod subtil, dovedind ingeniozitatea şi 
inteligenţa creatoare a organizatorilor. 

Iată, în continuare, povestea unui experiment avându-1 pe Eminescu în 
centrul acţiunii. 

5 

Pavilionul României a fost amenajat pe terasa cea mai înaltă a Expoziţiei, 
în imediata proximitate a Pavilionului Spaniol şi a Pavilionului Italian. 
Pavilionul era realizat în totalitate din lemn, iar acoperişul era susţinut de o 
colonadă împodobită cu plante şi flori. 

Exteriorul edificului, compus din două mari săli de expunere (coloane, 
ferestre etc.) a fost conceput în stil rustic, având sculpturi inspirate din motive 
populare româneşti. 

Interiorul Pavilionului avea o suprafaţă de 400 mp., fiind drapat cu pânză 
de culoare gri, pentru a da relief obiectelor expuse. 

Concepţia pavilionului românesc a aparţinut arhitectului Duiliu Marcu. 

9 milioane de vizitatori au admirat bustul lui Eminescu 

o 

Deschisă la 19 mai 1929 , Expoziţia mondială de la Barcelona, cea mai 
mare expoziţie organizată în Europa după încheierea războiului, a reunit 
pavilioane din principalele ţări ale lumii, inclusiv România 3 4 . 

Prof. D. Guşti a fost desemnat de guvern să organizeze pavilionul 
naţional, fiind ajutat de Al.Tzigara-Samurcaş, în calitate de Comisar General al 
expoziţiei ţării noastre, I.M.Sadoveanu etc. 


3 Porţile expoziţiei s-au închis la 15 ianuarie 1930, după ce peste 9 milioane de persoane, dintre care 2 milioane 
de străini, i-au trecut pragul. 

4 Ţări participante: România, Spania, Germania, Austria, Belgia, Cehoslovacia, Danemarca, Franţa, Ungaria, 
Italia, Norvegia, Suedia, Elveţia, Iugoslavia. Au participat, neoficial: SUA, Anglia, Olanda, Japonia, Portugalia. 

Amenajarea pavilionului a costat 15 milioane lei (6 oferiţi de guvernul de 
la Bucureşti şi 9 din partea Camerelor de comerţ şi industrie din România). Cu 
această ocazie a fost realizat un film documentar cu aspecte din pavilionul ţării 
noastre. 

Regel Alfons al XlII-lea, împreună cu infanta Spaniei inaugurează pavilionului 

României 

Ceremonia de inaugurare a expoziţiei româneşti a fost onorată de 
suveranul spaniol, care nu a făcut acest gest decât pentru alte două ţări 
expozante, din totalul de 19. Pavilionul a fost vizitat de ministrul Virgil 
Madgearu şi N. Iorga, cu soţiile, Marta Bibescu, prof. D. Guşti, Alexandrina 
Cantacuzino, etc. 

La intrarea în pavilionul României, faţada dinspre nord, a fost expus Bustul 
lui Eminescu, realizat de sculptorul O.Han (1891-1976), precum şi o troiţă, 
operă a arhitectului Ştefănescu. 

Presa vremii a prezentat imagini din pavilionul expoziţional românesc, 
evidenţiind succesul de public şi câtigul de imagine pentru România. 5 


5 ” Realitatea Ilustrată”, 7 decembrie 1929 ( "Romania la Expoziţia Mondială de la Barcelona Bustul lui 
Eminescu ); Almanach ’ 'Argus ”, 1930, p. 71, etc. 

După încheierea expoziţiei, pavilionul românesc a fost achiziţionat de 
Prefectura Barcelona, care l-a transportat pe masivul Montseny, fiind folosit ca 
refugiu pentru turişti. 

Bustul lui Eminescu fusese expus iniţial (în prima parte a anului 1929) în 
expoziţia de grup de la ” Galeriile Regina Maria” (Ştefan Dumitrescu, Tonitza, 
Şirato, O. Han ), chipul dăltuit în piatră fiind descris de Al. Busuioceanu astfel: 
” idealitate ponderată şi senină, care caracterizează figura matură a lui 
Eminescu, destinată unei realizări monumentale mai importante ” . 

La încheierea expoziţiei de la Barcelona, opera sculptorului O. Han a 

o 

primit din partea organizatorilor spanioli cea mai înaltă distincţie: Grand Prix . 


6 O. Han a urmat Şcola de Belle Arte, ca elev al lui Paciurea şi Storck. După călătorii de studii în Italia (1923- 
1924), O. Han este numit profesor de sculptură al cunoscutei şcoli bucureştene. El este autorul bustului 
tenorului N. Leonard (1929), aflat în parcul Kiseleff, al scriitorului Al. Vlahuţă (1943) din Rotonda 
Scriitorilor ( Parcul Cişmigiu), al statuii lui Mihail Kogălniceanu (1936) din piaţa cu acelaşi nume din 
Bucureşti, precum şi al statuii din bronz a domnitorului Constantin Brâncoveanu (1939), aflată în 
curtea Bisericii Sf. Gheoghe-Nou. Alte opere ale sculptorului le putem întâlni în diverse oraşe ale ţării. 

7 Al. Busuioceanu, ” Cronica plastică, Grupul celor patru”, în ” Gândirea ”, anul IX, nr. 3/01.03.1929, p. 107- 
109. 

8 Acelaşi înalt titlu a fost acordat şi sculptorilor I. Jalea şi A. Călinescu, în timp ce D. D. Mirea, M. Onofrei, 

C. Medrea, C. Baraschi şi E. Marcovici au primit Diploma de Onoare. 

Bustul lui Eminescu, O. Han, 1929 
(Coperta Revistei ” Gândirea ”) 

Pasiunea lui O. Han pentru Eminescu este o trăsătură definitorie a 
artistului, după cum ne demonstrează şi creaţiile sale cele mai reprezentative: 
un bust Eminescu din bronz (1926), aflat în curtea Mănăstirii Putna, bustul 
prezentat la Expoziţia Mondială de la Barcelona (1929), un al treilea (realizat în 
1930), aşezat la Constanţa (dezvelit în 1934), o statuie a aceluiaşi poet, postată 
în Grădina Botanică din Cluj-Napoca, inaugurată în 1930, având o înălţime de 
2,5 m, un bust Eminescu, amplasat la Oradea, în anul 1934, un bust al 
Luceafărului, prezent în scuarul din faţa Cinema Capitol din Timişoara, unde a 
fost aşezat în anul 1968, cu ocazia aniversării împlinirii a 100 de ani de la 
popasul făcut de Eminescu în acest oraş şi o statuie, amplasată în 1989 în curtea 
bisericii Uspenia din Botoşani 9 . 

Talentul său s-a îndreptat şi asupra câtorva personalităţi artistice din 
epocă. O lucrare memorialistică a lui Victor Eftimiu ne dezvăluie faptul că un 

număr dintre primele creaţii ale tânărului sculptor bucureştean 10 urmau să 

/\ 

mobileze spaţiul adiacent Teatrului Naţional. In vremea primului directorat al 
lui Victor Eftimiu la conducerea Naţionalului bucureştean, acesta a comandat 

> 5 “ 


9 Realizat în 1967, a fost amplasată iniţial la sediul Uniunii Scriitorilor din Bucureşti. 

10 Tatăl era de origine germană iar mama era din Vrancea. 

sculptorilor câteva zeci de busturi 11 destinate foayerelor Teatrului Naţional, 
dintre care şi pe acela al lui I.L.Caragiale, realizat de Oscar Spăthe. 

In depozitele Teatrului se aflau, în momentul bombardării sale din anul 
1944, numeroase busturi de autori şi actori, realizate de Paciurea, Han sau 
Medrea. Ce s-a ales de ele ? De asemenea, în fata teatrului urma să fie aşezată 
statuia lui Vasile Alecsandri. Compoziţia lui O. Han, intitulată ” Fântâna 
Blanduziei”, trebuia să înnobileze cea mai mare piaţă a oraşului, intr-un decor 
de verdeaţă, piatră, bronz şi apă, dar Primăria Capitalei a decis să facă din acel 
scuar destinat glorificării lui V. Alecsandri o staţie de automobile, astfel încât 
"Fântâna Blanduziei visează între machetele lui Han, vremuri mai bune ” 12 . 



Bustul lui Eminescu din curtea Mănăstirii Putna (autor Oscar Han). 


11 Victor Eftimiu, ” Statuia lui Nottara”, în "Fum de Fantome, Evocări”, Ed. Casa Şcoalelor, 1940, p. 110. 

12 Idem, op. cit. p. 1 1 1 

Eminescu 

bronz (Oscar Han) by Artmark 


Eminescu - simbol identitar naţional -atitudini pro şi contra 


Atitudini pro-Eminescu 


Fără îndoială, Eminescu este recunoscut, mai ales în străinătate, drept un 
simbol identitar cultural românesc. 

Vom aminti aici câteva exemple, unde numele Luceafărului este aşezat la 
loc de cinste. 

Viena are cele mai multe locuri ce evocă numele lui Eminescu, asa că nu 
vom insista 13 . 

Evident, nu vom ignora statuia poetului, aflată la Paris 14 , îndeobşte 
cunoscută, aşa că ne vom îndrepta paşii în provincie, unde întâlnim Esplanade 


13 Vezi recenta lucrare: Dan Toma Dulciu, ”M Eminescu Itinerar vienez”, Viena, aprilie 2017. 

14 Rue Jean de Beauvais, Paris, 75005 

Eminesco în localitatea Talensac (la vest de Rennes), Rue Mihai Eminescu, în 
orăşelul Savigny -le -Temple, situat la sud de Paris, pe malul Senei. 

La Sofia, avem Bulevardul Eminescu, dar să nu uităm şi o stradă din 
oraşul maghiar Gyula, care poartă numele lui Eminescu. 

Vom trece apoi în Elveţia, unde vom întâlni Bustul lui Eminescu 15 de la 
Vevey, apoi vom ajunge la Miinchen, unde vom admira iarăşi Bustul lui 
Eminescu 16 . 

Vom trece oceanul, ajungând în Canada, unde avem Monumentul 
Eminescu (autor Vasile Gorduz), situat în Plateau-Mont-Royal, din Montreal , 
vom călători apoi la New- York, unde bustul lui Eminescu, realizat de Nicolae 
Goia Pascu, poate fi admirat în Corona Park iar de acolo vom zbura spre insula 
exotică, numită Cuba 18 , unde vom avea să întâlnim iarăşi statuia lui Eminescu. 

In Venezuela, la Biblioteca Naţională din Caracas se găseşte de 
asemenea un bust al poetului nostru. 

Există statui Eminescu, răspândite în diverse ţări ale lumii, dar spaţiul nu 
ne permite să le amintim aici. Toate arată atitudinea binevoitoare a autorităţilor 
respective faţă de simbolul identitar românesc. 

Celor ce nu sunt pe deplin convinşi că Eminescu este un veritabil simbol 
identitar naţional, le reamintim, în treacăt, faptul că, înainte de a veni în 
România, în 1999, Suveranul Pontif a recitat în limba română, în Piaţa Sf. Petru 
din Roma, poezia lui M. Eminescu ” Rugăciune ” . Ce Papă a mai făcut vreodată 
asa ceva la Roma ? 

9 

De asemenea, în predica ţinută de Sanctitatea Sa, Paul al Il-lea, la data de 
8 mai 1999, la Catedrala Sf. Ştefan din Bucureşti, numele lui Eminescu- 
”marele poet”- este amintit de două ori ! 

15 Quai Perdonnet, Vevey (cantonul Vaud) 

16 Ricarda Huch Stralîc / Schopenhauerstrafie, Miinchen 

11 Place de la Roumanie (Romania Square ), aflat între străzile Sewell, Clark, St. Cuthbert şi Avenue des Pins. 

18 Monumentul dedicat lui Eminescu se află intr-un cartier rezidenţial din centrul capitalei cubaneze, în Vedado, 
Parcul Victor Hugo, Caile 21, peste drum de sediul ambasadei. Statuia a fost adusă la Havana în anul 2000. 

19 Adresa: Parroquia Altagracia, Final de Avenida Panteon, Foro Libertador, municipio Libertador, Caracas 

20 Cf. Agenţia de Ştiri Amos News , comunicat din 15.01.2014 

In sfârşit, un fost preşedinte al Chinei recita versuri din Eminescu, 
obligând pe miniştrii din subordinea sa la învăţarea limbii române, ca limbă de 
circulaţie internaţională, ca urmare a pasiunii sale pentru Luceafăr. 

în România lucrurile par mai complicate ! 

în perioada interbelică, personalitatea lui Eminescu avea un alt înţeles în 
mentalitatea oamenilor politici, a intelectualilor din acele vremuri. 

Astfel, imaginea lui Eminescu a fost prezentă ca simbol reprezentativ al 
spiritualităţii româneşti în incinta Expoziţiei Mondiale de la Barcelona. Curaj 
sau luciditate ? 

O altă dovadă: la ceremonia dezvelirii statuii lui Eminescu de la 
Constanţa, din anul 1934, au fost prezenţi Regele României, întreg Guvernul de 
la Bucureşti, oaspeţi de seamă de peste hotare, reprezentanţi marcanţi ai 
spiritualităţii româneşti. Conştiinţă a valorii acestui simbol sau pură întâmplare ? 

Atitudini ostile 

A 

In prezent, ideea conform căreia Eminescu este simbolul naţional al 
identităţii noastre culturale este din păcate ignorată de o parte (ce este drept 
restrânsă) dintre membrii Parlamentului României, care nu înţeleg sau nu vor să 
priceapă semnificaţia acestui simbol identitar, marcă a specificului neamului 
românesc, de acum si din totdeauna 21 . 

Parlamentul, ca instituţie, organizând în fiecare an două saloane 
naţionale, dedicate lui Eminescu, se ridică cu mult deasupra celor care îl 
populează, cu mandate quadrienale, efemere şi dătătoare a iluziei că sunt atot- 
puternici. Cinste celor care conferă lui Eminescu un loc de venerare şi respect ! 


21 Refuzul unor partide politice din Parlamentul României de a aproba ca ziua de 28 Iunie să fie declarată ”Zi a 
ziaristului român” este un afront adus lui Eminescu, la care mai adăugăm: desfinţarea Muzeului Literaturii 
Române , care purta numele lui Mihai Eminescu, a fost o palmă pe obrazul culturii române; eroarea de a declara 
ziua de naştere a Poetului, 15 ianuarie, ca Zi Naţională a Culturii române, şi nu zi de naştere a celui mai mare 
geniu al românilor; anchetarea celor care au publicat manuscrisele Eminescu ş.a. sunt doar câteva dintre 
atacurile subtile ale celor care nu vor ca Eminescu să fie un simbol identitar naţional. 

Chiar şi neprietenii poporului român sunt conştienţi de potenţialitatea şi 
însemnătatea acestui simbol identitar naţional, în momente de încordare 
îndreptându-şi atitudinea ostilă împotriva acestuia. 

Iată în continuare un exemplu istoric, înfăţişând modul cum cum a fost 
tratat simbolul Mihai Eminescu în Transilvania, după Dictatul de la Viena 
(1940). 

Cităm din studiul domnului Ionel Novac, intitulat ” Eminescu şi 
Oradea” , de unde aflăm detalii privind inaugurarea cu mare fast a statui lui 
Eminescu de la Oradea, autor fiind acelaşi Oscar Han:” la 11 iunie 1934, într-o 
atmosferă de mare sărbătoare, la care erau de faţă toată intelectualitatea 
oraşului, elevi, studenţi, muncitori etc., episcopul Roman Ciorogariu dezveleşte 
solemn bustul lui Mihai Eminescu. Acesta a fost amplasat în parcul de pe 
esplanada Crişului Repede, aproximativ vizavi de actuala redacţie a revistei 
„Familia ”. 

Peste câţiva ani, după 1940, furia unora dintre neprietenii poporului român 
s-a dezlănţuit asupra simbolurilor identităţii naţionale, în primul rând asupra lui 
Eminescu: ” Prezenţa lui Eminescu la Oradea avea să fie, din păcate, efemeră: 
la începutul lunii septembrie 1940, la câteva zile după Diktatul de la Viena, cete 
de extremişti maghiari au dat jos statuile româneşti din oraş, între care şi pe 

> >23 

cea a lui Eminescu. ” 

Bustul lui Eminescu a dispărut fără urmă, existând mărturii conform 
cărora acesta a fost distrus de furia extremiştilor hortişti ori, conform altei 
ipoteze, statuia ar fi fost aruncată în apele învolburate ale Crişului Repede. 

Asemănarea izbitoare a monumentului inaugurat la Oradea în 1934 cu 
bustul lui Eminescu de la Timişoara - 1968 (montat în faţa Cinematografului 
Capitol ), nu înseamnă, neapărat, că bustul dispărut în 1940 a fost recuperat şi 
montat în oraşul de pe Bega. 


22 Ionel Novac, ” Eminescu şi Oradea ”, în Luceafărul, 27.ian.2014. 

23 Idem, op. cit. 

După părarea noastră, Oscar Han, autorul operelor amintite, a folosit 
aceeaşi matriţă, cel puţin pentru aceste trei monumente dedicate lui Eminescu: 
cel de la Mănăstirea Putna, bustul de la Oradea si cel de la Timişoara. 

Din păcate, şi Bustul lui Eminescu de la Dumbrăveni, autor Oscar Spăthe 
(1902) a dispărut în împrejuări neelucidate, în preajma sau după al Doilea 
Război Mondial. 

Violenţa atacurilor asupra simbolurilor identitare culturale 

Susţinătorii curentului anti-eminescian folosesc în zilele noastre atât 

5 

mijloace paşnice, atacuri fine de peniţă, votul în comisii, cât şi unele brutale, 
cum ar profanarea simbolurilor identitare, de ordin cultural. 

Un exemplu trist este acela al vandalismului asupra statuilor lui Eminescu. 
Din statistica dureroasă a ultimilor ani observăm că sunt vandalizate, cu o 
ritmicitate care ne dă de gândit, cu predilecţie monumente foarte cunoscute: 
statuia de la Galaţi (de aproape 30 de ori), statuia de la Constanţa, în martie 
2011; bustul poetului din Parcul Cancicov, Bacău (noiembrie 2015); statuia lui 
Eminescu din Hâlboca- Cernăuţi (în iunie 2013)- a fost decapitată cu două zile 
înainte de inaugurare; placa de pe bustul lui Eminescu din Uzdin (Banatul 
sîrbesc-Serbia) a fost vandalizată în noaptea de 13-14 ianuarie 2011; statuia lui 
Mihai Eminescu din Elveţia (2011); statuia lui Eminescu din Noua Suliţă 
(Ucraina); bustul lui Eminescu din oraşul Floreşti, Republica Moldova (2008); 
bustul lui Eminescu din Străşeni (Republica Moldova-201 1); bustul lui 
Eminescu din Anenii Noi (Rep. Moldova-201 1); bustul lui Eminescu din 
Cimişlia (2008); de asemenea a fost vandalizată statuia lui Horea, din 

Alexăndreni/Edineţ (2015); 

/\ 

In alte cazuri, statuile lui Eminescu nu primesc autorizaţie de amplasare 
pe domeniul public, cum s-a petrecut la Cărei (2015). Un caz aparte este situaţia 
bustului lui Eminescu de la Odessa, care a fost furat de pe postament în anul 

1999; în locul acestei statui a fost adusă alta, în 2003, dar autorităţile nu au 
permis instalarea sa în acest oraş. 

Observăm că sunt vandalizate si alte statui simbol ale conştiinţei 

5 5 9 

naţionale: monumentul lui Avram Iancu de la Cărei (2017), acelaşi tratament 
suferind şi bustul lui Avram Iancu de la Braşov (2011); statuia lui Matei Corvin 
de la Cluj (2012, 2015), bustul lui Adrian Păunescu (Parcul Grădina Icoanei- 
2015); monumentul lui Lucian Blaga, din localitatea natală Lancrăm (2017); 
statuia reprezentându-1 pe Baba Novac din Cluj (vandalizată de două ori, în 
câteva luni, în anul 2014); statuia lui Iuliu Maniu, de la Satu-Mare (2015); 
statuia împăratului Traian de la Tumu-Severin (2013); statuia Fecioarei Maria, 
de la Timişoara (2012); statuia lui George Enescu, din Buzău (2015); statuia lui 
Al. I.Cuza (Tecuci-2014); Bustul lui Comeliu Coposu, din zona Podgoria, la 
Pădurice (Arad-2017); Crucea de pe Cetăţuie (Cluj-2017); de asemenea, a fost 
vandalizată casa lui Ştefan Cicio Pop, din Arad, unde actualmente locuieşte 
nepotul acestuia, Ştefan Birtolon (au fost furate placa omagială şi drapelul 
tricolor); a fost vandalizat bustul sculptorului Marcel Guguianu, amplasat în 
parcul din centrul Municipiului Bârlad (2017); bustul lui Grigore Alexandrescu 
de la Târgovişte a fost furat (2013); bustul din bronz al lui Ioan Russu Şirianu a 
fost furat de pe Aleea Personalităţilor de lângă Palatul Cultural din Arad 
(2014); Ansamblul monumental „Regina Maria ”, din Oneşti, unde sunt 
amintiţi soldaţii români care au căzut în luptele din Primul Război Mondial, 
a fost vandalizat iar coroanelor de flori li s-au dat foc de Ziua Eroilor 
(2017); statuia ” Femeia cu struguri”- Timişoara, devastată în 2011; 

Nici cimitirele, bisericile, monumentele religioase nu scapă de profanare: 
a fost vandalizat monumentul funerar al sculptorului Ion Irimescu (2017); 
Cimitirul eroilor români din oraşul Călăraşi (Republica Moldova-2017) a fost 
vandalizat de un grup de persoane necunoscute; au fost devastate, de asemenea, 
Cimitirul eroilor din Primul Război Mondial, din oraşul Slobozia (2009) precum 
şi Mausoleul Eroilor din Focşani (2015); a fost vandalizată Statuia Papei Ioan 

Paul al II-lea din Suceava, amplasată în faţa Bisericii Romano-Catolice „ Sf 
Ioan Nepomuk”, precum şi ”, Statuia minerului” din Petroşani (2015); aceeaşi 
soartă au avut-o statuia Lupoaicei din Satu-Mare (2017) precum şi statuia 
Reginei Maria din Oradea (2015). 

/V 

In anul 2015, au fost stropite cu vopsea sau au fost desenate cu grafitti 
majoritatea clădirilor istorice din centrul municipiului Cluj -Napoca, în stilul 
grafic folosit la Barcelona, în anii 1930. 

Nimic nu a scăpat furiei devastatoare: în anul 2015 a fost vandalizată 
cetatea dacică din Munţii Orăştiei (situl arheologic dacic de la Costeşti), deşi 
avea un regim special, fiind inclusă pe lista monumentelor de patrimoniu 
mondial (UNESCO); cetatea dacică de la Blidaru a suferit aceeaşi soartă (2015); 
statuile din tabăra de creaţie din Dorohoi ( Parcul Pini ) au fost distruse în 
întregime (2015). 

Lista ruşinii poate continua şi cu alte asemenea exemple negative: 
numeroase monumente funerare de mare valoare, aflate în Cimitirul Bellu- 
Bucureşti au dispărut tragic în anii de după 1989; monumentul lui Brâncuşi - 
Poarta Sărutului- de la Tg-Jiu a fost tratat cu substanţe interzise' ; cărţile şi 
manuscrisele Eminescu (dar şi alte valori de patrimoniu) au ars în întregime în 
holocaustul Bibliotecii Universitare din Bucureşti (1989). 

Dispariţia a zeci de sedii de biblioteci, de cinematografe, de teatre, de 
muzee, de case de creaţie ale artiştilor si scriitorilor. 

Retrocedarea Castelului Bran, a Castelului Peleş, a valorilor Muzeului 
Brukenthal, a Bibiliotecii Bathyaneum etc. 


24 Cum să judecăm atitudinea unor lideri politici, care au dăruit Consiliului Europei opera de artă a lui C. 
Brâncuşi - ” Rugăciune ”, sculptură amplasată la intrarea în Hemiciclul Palatului Europei ; (”o nimica toată ” 
evaluată la câteva zeci de milioane de euro), în timp ce, aceeaşi politicieni nu găsesc bani pentru a răscumpăra o 
altă operă a marelui artist român, ” Cuminţenia pământului” , în pericol de a fi înstrăinată. Dacă au donat 
capodopera lui C. Brâncuşi din averea proprie, atunci ”Jos pălăria ”, dar dacă au decis donaţia, cu de la sine 
putere, scoţând din patrimoniul naţional un bun de mare valoare, atunci chestiunea este destul de nebuloasă ! 

Sute şi sute de clădiri, adevărate monumente de arhitectură, valori de 
patrimoniu, care au fost retrocedate, au fost apoi vândute pentru a fi 
transformate în restaurante şi baruri, ori lăsate în ruină. 

Responsabilitatea în faţa istoriei revine acestor diriguitori din vremelnice 
timpuri de tranziţie, care fie au dat legi strâmbe, fie nu au vegheat cum se cuvine 
la păstrarea intactă a valorilor patrimoniului naţional. 

Aceştia, acum, se opun declarării zilei de 28 Iunie ca zi a Jurnalistului 
Român, într-o vigilenţă de zile mari ! 

în final, se impune o singură concluzie: să veghem ca măcar Eminescu să 
nu fie victima unor asemenea atitudini ostile, anticulturale, să-l considerăm un 
simbol identitar naţional, intangibil şi inalienabil, fie în calitatea de cel mai 
mare poet al românilor, fie că este apreciat drept cel mai mare jurnalist al nostru, 
din toate timpurile. 

Viena, 

06.06.2017 

